GPI วิ่งแรงกว่า 5% โบรกฯ เชียร์ซื้อ ชูเป้า 4.70 บ. ลุ้นกำไรปี 60 โตสนั่น
GPI วิ่งแรงกว่า 5% ล่าสุด ณ เวลา 10.30 น. อยู่ที่ 3.52 บาท บวก 0.18 บาท หรือ 5.39% สูงสุดที่ 3.62 บาท ต่ำสุดที่ 3.40 บาท ด้วยมูลค่าซื้อขาย 110.88 ล้านบาท ด้าน โบรกฯ เชียร์ซื้อ ชูเป้า 4.70 บ. ลุ้นกำไรปี 60 โตสนั่น 
6 ธ.ค. 2560

ผู้สื่อข่าวรายงานว่า ราคาหุ้นบริษัท กรังด์ปรีซ์ อินเตอร์เนชั่นแนล จำกัด (มหาชน) หรือ GPI ล่าสุด ณ เวลา 10.30 น. อยู่ที่ 3.52 บาท บวก 0.18 บาท หรือ 5.39% สูงสุดที่ 3.62 บาท ต่ำสุดที่ 3.40 บาท ด้วยมูลค่าซื้อขาย 110.88 ล้านบาท ขณะที่ดัชนีตลาดหุ้นไทยโดยรวมลบ 0.39%

ด้าน บล.เออีซี ระบุในบทวิเคราะห์ แนะนำซื้อ GPI ให้ราคาเป้าหมาย 4.70 บาท โดยปี 60 คาดกำไรโต 13.7% เทียบจากปีก่อน จากความนิยมที่มากขึ้นในกิจกรรมแข่งขันเครื่องบิน “Air Race 1” พร้อมกับออเดอร์ที่เพิ่มขึ้นในธุรกิจรับจ้างพิมพ์
ส่วนปี 61 คาดโตต่อ 17.4% เทียบจากปีก่อน จากรับงานพิมพ์พิเศษเพิ่มขึ้นและแนวโน้มธุรกิจยานยนต์ที่ฟื้นตัวคาดทำให้บริษัทมีโอกาสปรับขึ้นค่าเช่าพื้นที่จัดแสดงสินค้า